Vicente Berdusán treballó quasi nomás a pintura relichiosa, tot retratando ciclos monasticos, miraglos, aparicions de virchens y santos, y scenas d'a vida de Chesús de Nazaret y d'a Virchen María. Son destacaus os lienzos d'a capiella de Sant Chuaquín en a Seu de Uesca, de 1668, os nueu quadros d'a sala capitular d'a seu de Tudela, que pintó entre 1669 y 1671, o ciclo d'o Monesterio de Santa María de Veruela sobre a vida de Sant Bernardo de Claraval (1671-1673), de cinco pinturas, y os quadros d'a capiella de Sant Chusé en a ilesia d'o seminario de Sant Carlos Borromeu de Zaragoza, de 1693.